
A résztvevő adatai
	Név
	Nagyné Erdős Zsuzsanna

	Beosztás, oktatott tantárgyak (ha releváns)
	oktató

	Intézmény
	Dunaújvárosi SZC Kereskedelmi és Vendéglátóipari Technikum és Szakképző Iskola

	Hivatkozási szám (projektkód):

A mobilitás adatai
	Mobilitás típusa
(nem helyes törlendő)
	· kurzus

	Továbbképzés címe
(amennyiben releváns)
	General English Course

	Fogadó intézmény neve
	EC English – Málta, St. Julians

	Fogadó intézmény típusa
(nem helyes törlendő)
	· oktatási intézmény


	Fogadó ország
	Málta

	Munkanyelv
	Angol

	Mobilitás időtartama
	2025. 10.26 -tól 2025. 11.08-ig
12 nap (munkanapok száma)
2 utazási napok száma



A résztvevő feladatai a mobilitás előtt 
Kérjük, röviden mutassa be, hogyan készült fel a mobilitásra.
	Szókincs felelevenítése, Duolingo. 
Tájékozódtam a helyi szokásokról, közlekedési lehetőségekről, éttermi árakról, látnivalókról.
A google maps-en megnéztem a helyszíneket. 




Tanulási eredmények
Az elvárt tanulási eredmények meghatározása a mobilitás tervezési szakaszában (pályázat)
(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.)
	Azt várom, hogy merjek megszólalni angolul, növekedjen a szókincsem. Felelevenítsem és biztosabban megértsem a nyelvtani szabályokat.  




A tanulási eredmények értékelése a mobilitás után
(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre – a résztvevő hogyan értékeli, sikerült-e elérni a kitűzött tanulási eredményeket a mobilitása során.)

	Mit tanult, tapasztalt, sajátított el a mobilitás alatt? Miben fejlődött?
	A tanulási időszak végére bátrabban beszéltem angolul. Sokat fejlődött a szókincsem, nyelvtani tudásom. Sok új információt tudtam meg az egyes országok gasztronómiájáról, betekintést kaptam kultúrájukba, szokásaikba. Nemzetközi kapcsolatokat építettem ki Brazil, Japán, Német, Francia, koreai, mexikói tanulókkal, akikkel tanórán kívül is sokat kommunikáltunk.
A kirándulások közben több alkalommal is beszélgetésbe elegyedtünk a különböző országokból érkező csoporttársainkkal. Érdekes volt megismerni a saját kultúrájukból hozott történeteiket és nézőpontjaikat. A nap végére úgy éreztük, hogy nemcsak új helyeket, hanem új barátokat is szereztünk.

	Mennyire teljesültek az előzőleg meghatározott célkitűzései?
	Az előre meghatározott célkitűzéseim teljes mértékben teljesültek. Sok új tapasztalatot szereztem. Jól éreztem magam.


	A tapasztalatok milyen előnyt jelentenek a hazai előmenetele/további munkája során?
	Szakmai tanár révén a naprakész tudás megszerzéséhez elengedhetetlen, hogy külföldi szaklapok cikkeit figyelemmel kísérjem. Megértsem a szakszavakat és beépítsem tanóráim anyagába. A jövőre nézve ezzel a frissebb információkat, és a technológiai fejlesztéseket, újdonságokat is meg tudom osztani diákjainkkal.


	Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról?
	Megismerhettem Málta egyik legismertebb tradicionális ételét a fenek-et vagyis a nyúlragút, amelyet lassan főznek fűszerekkel és borral. Megkóstolhattam a népszerű a pastizzi is, a ropogós leveles tésztából készült sós süteményt, amelyet általában ricottával vagy borsós töltelékkel készítenek.
A kirándulások közben több alkalommal is beszélgetésbe elegyedtünk a különböző országokból érkező csoporttársainkkal. Érdekes volt megismerni a saját kultúrájukból hozott történeteiket és nézőpontjaikat. A kurzus végére úgy éreztük, hogy nemcsak új helyeket, hanem új barátokat is szereztünk.
A lakótársunk a Portugáliából származó, Londonban élő Avelino volt, akivel szorosabbá vált kapcsolatunk, a mai napig rendszeresen beszélgetünk. Közeli tervei között szerepel, hogy ellátogat hazánkba Budapestre.




Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?
(A terjesztésre, beépítésre vonatkozó tervek.)
	A szakmai nyelvben már magabiztosabban ejtem ki és használom az angol kifejezéseket. A fejlesztett nyelvi készségek hozzájárulnak ahhoz is, hogy hatékonyabban vegyek részt külföldi projektekben és továbbképzéseken. A küldő intézmény számára mindez erősíti a nemzetközi kapcsolattartást, valamint lehetőséget teremt új együttműködések kialakítására. Emellett a megszerzett tapasztalatokat és módszereket megoszthatom kollégáimmal, ami hozzájárul a szervezet szakmai fejlődéséhez.
 


További információ: Az iskola és a világ TKA, 2016.

A továbbképzés programja / szakmai látogatás (job shadowing) munkaterve napi lebontásban
	2025. október 26. 
Kiutazás Máltára. Minden rendben, izgatottan vágtunk neki az útnak. Érkezéskor a reptéren meglepődve tapasztaltam, hogy a bőröndöm kereke kitőrt. Így eléggé idegesen, első utam az információhoz vezetett, ahol jegyzőkönyvet vettünk fel az esetről. Kicsit bizonytalanul, de sikerült angolul minden szükséges információt megadnom. Bízom benne, hogy idővel megkapom a kártérítést, mivel a Ryanair járt el gondatlanul.
2025. október 27. 
A nap egy online teamses megbeszéléssel indult a képzésről. Majd feltérképeztük az útvonalat, kis helyismeretre tettünk szert. 13 órakor indult egy szóbeli nyelvi tréning kulturális különbségek témakörben. Képleírás, saját kulturális sémák bemutatása.  Leginkább csoportmunka vol a legjellemzőbb munkaforma. A felmerült nyelvi nehézségeket megbeszéltük.  Ezt követően a hallás utáni szövegértést gyakoroltuk több feladattípuson keresztül, főként csoportmunkában. Módszertanilag változatosan, nyelvileg pedig minden szintet érintve dolgoztunk. Mindenki nagyon barátságos és nyitott volt felénk, tanárunk 5 órán keresztül motivált bennünket és mosolygott. A nap végére mindketten kipurcantunk, annyira, hogy még bulizni sem volt kedvünk. Minden vágyunk annyi volt, hogy visszaérjünk a szállásra.
2025. október 28. 
A mai napon is a beszédkészség fejlesztése volt a középpontban, emellett két halás utáni értés volt a feladat. Folyamatosan csoportmunkáztunk kiegyenlítve a nyelvi különbségeket. Témakörökhöz kaptunk kifejezéseket és ezekkel szövet kellet alkotnunk. Először vettünk részt nyelvi kurzuson, ahol a prepozíciók első csoportjához végeztünk különböző feladatokat, mint útbaigazítás, lyukas szöveg. Délután felfedeztük a partszakaszt. Nagyon zsúfolt, beépített a város, a közlekedés kicsit kaotikus.
2025. október 29. 
Hosszú nap áll mögöttünk. Udvariassági fokozatokkal dolgoztunk a szókincsfejlesztő órán. Ezt követte a ruhadarabokból kialakult szemét témakörének feldolgozása. Hallásutáni értés, majd csoportokban szavak elmagyarázása egymásnak ill. a szöveg összefoglalása. Erzsivel külön csoportban dolgoztunk, Japán és koreai csoporttársunk lelkesen jelentkeztek fotózkodni. Az első óránk alatt kaptunk információt, hogy fél 7-kor megyünk Valettába, városnézésre. Kicsit felkészületlenül ért minket, de örültünk neki. 
2025. október 30.
Ma megírtuk első esszénket az eddig tanult szókincset alkalmazva, nyelvi szabályokat figyelembe véve. A grammatikai órán a vonzatokkal dolgoztunk első sorban a melléknevek vonzataival. Végül szintén írnunk kellett egy rövid fogalmazás, melybe bele kellett építenünk minél több vonzatos szerkezetet. Iskola után elsétáltunk Sliemába egy csepeli kolléganőnkhöz, akivel a repülőn ismerkedtünk meg. Este kirándulni  mentünk Mdinába. A kiránduláson összeismerkedtünk olasz és japán társainkkal és nagyon jó hangulatban telt, sokat nevettünk együtt. Megtekintettük a város híres kapuit, középkori szűk utcáit és természetesen a Szent Pál Katedrálist. Vezető0nk minden művészeti stílust és történetet bemutatott nekünk.
2025. október 31.
Péntek ma egy kicsit szomorúan indult az óra, mert pár társunktól búcsút kellett vennünk. A szókincsépítő órán folytattuk az udvariassági formulákkal való munkát. Párbeszédeket kellett alkotnunk minél több kifejezést használva. A standard csoportunkban továbbra is az ételek témakörével haladtunk. Egymás tradicionális ételét kellett bemutatnunk a csoportnak. Annyira nem jelentett kihívást a mai foglalkozás számunkra, de összehozta nemzeteinket. A hétvégére a házi feladatok is szaporodtak. Holnapra közös kirándulást tervezünk egy koreai társunkkal Gozoba.
2025. november 1.
Pihenőnapunkon koreai társunkkal útra keltünk tömegközlekedéssel Gozoba. Nagyon jól sikerült, gyönyörű kilátásunk volt a tengerre és egy kis öbölre is rátaláltunk, ahol rajtunk kívül csak 4 ember fürdött. Visszatérve Valettába ott is tettünk egy kisebb sétát. A legfontosabbnak azt emelnénk ki, hogy ma egy kicsit sikerült megélnünk az itteniek életét. Szóba elegyedtünk a helyiekkel, információkat gyűjtöttünk.
2025. november 2.
Vasárnap nem siettük el a kelést. Pihengettünk majd, megírtuk a leckénket, miközben ment a mosás. Később lelátogattunk a partra, ahol élveztük a napsütést, olvastunk és úsztunk a tengerbe. Töltődős, kikapcsólódós nap volt.
2025. november 3.
Jött pár új csoporttárs hozzánk, akiket szeretettel fogadott a csapat. Az oktatás ma sem tért el módszertanában az eddigiektől. Kicsit talán egyhangú is, hogy nem tapasztaltunk új technikákat. Mindkét képzésünkön a szókincsünk bővítése, csoportmunka a feladatok megoldása, azután a táblán a hibás mondataink javítása volt a feladatunk. Csoporttársaink nagyon szerethető emberek, mindig mosolyognak, öleléssel várnak, élmény velük együtt dolgozni. 
2025. november 4. 
A mai napon folytattuk az „4 senses” témakört, ezen belül a szinesztéziával foglalkoztunk részletesebben. Ezt követően egy tájékoztatón kellett részt vennünk, amin a záró vizsgánkról volt szó. A nyelvtani képzésen ismét a vonzatos melléknevekkel dolgoztunk. Bár ázsiai étteremben vacsoráztunk, megkóstoltunk 3 máltai specialitást is.
2025. november 5.
Első óránkon ma ismét szókincsbővítés volt a cél, a második csoportban pedig a passzív mondatok különböző változataival dolgoztunk. Agytornához hasonlított, amibe jól el is fáradtunk. Egyre összetartóbb a csapat, sokat nevetünk és órák után üzeneteket is váltunk. Ma tört ránk először a honvágy.
2025. november 6.
A mai órán szenvedő szerkezetekkel kellett újságcikket írnunk. Szünetben együtt szurkoltunk lányom úszóversenyén, melyet a youtubeon néztünk. A nyelvtani foglalkozáson a vonzatos igéket gyakoroltuk. Iskola után felfedeztük Pembroke pool partszakaszát. Este online tesztet írtunk. 
2025. november 7. 
Nagy csomagolásban vagyunk, de eseményekkel teli. Délelőtt elköszöntünk a tengertől. Ezt követően különböző országok ünnepi eseményeit hasonlítottuk össze a szóbeli gyakorlati órán. A fix csoportunkkal projektet végeztünk a technológia témájában. Egy új technikai találmányt kellett bemutatnunk a többi csoportnak, kitérve funkcióira, anyagára, értékére, működésére. A nap végén megkaptuk az igazolást a kurzus látogatásáról, majd szomorú búcsút vettünk csoporttársainktól és persze tanárunktól. Megható pillanatok voltak könnyekkel. Most a lakótárunktól veszünk búcsút utolsó vacsoránkon. Egyik szemünk sír, a másik örül, hogy hazatérhetünk.
2025. november 8.
Korán reggel indulás haza. A reptéren közel egy óra késéssel, de elindult a gépünk, mellyel sikeresen hazatértünk.



Dátum: Dunaújváros, 2025. 11. 16.		

